**Препис – извлечение!**

Р Е Ш Е Н И Е № 265

30.07.2021 г.

/ Протокол № 23 /

**ОТНОСНО:** Предложение с вносител Кмет на Община с вх. № ОС – 165/20.07.2021 г. – приемане актуализираното разпределение на промените по бюджета на Община Гурково за второто тримесечие на 2021 година.

**МОТИВИ:** С разпоредбите на Закона за публичните финанси след изтичането на всяко тримесечие, кметът на общината представя в общинския съвет актуализирано разпределение на променените бюджети.

На Вашето внимание представям информация за извършените промени на бюджетните взаимоотношения на общината с централния бюджет и на получените трансфери от разпоредители с бюджет.

На основание чл. 21, ал. 1, т. 6 от Закона за местното самоуправление и местната администрация, във връзка с чл. 125, ал. 4 от Закона за публичните финанси, чл. 37 и чл. 38, ал. 4 от Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и гореизложеното, Общински съвет - Гурково

Р Е Ш И:

Приема актуализираното разпределение на промените по бюджета на Община Гурково за второто тримесечие на 2021 г., съдържащо Информация относно актуализираното разпределение на промените по бюджета на Община Гурково за второто тримесечие на 2021 г., Рекапитулация на приходите и разходите (Приложение № 1) и Справка за извършени актуализации по бюджета на Община Гурково за периода от 01 април до 30 юни 2021 г. (Приложение № 1.1), които са неразделна част от решението.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 266

30.07.2021 г.

/ Протокол № 23 /

**ОТНОСНО:** Предложение с вносител Кмет на Община с вх. № ОС - 176/20.07.2021 г. – приемане на информация за текущото изпълнение на бюджета на Община Гурково за първото шестмесечие на 2021 година.

**МОТИВИ:** В изпълнение на законовите изисквания представяме горепосочената информация.

На основание е чл. 21, ал. 1, т. 6, във връзка с чл. 27, ал. 4 и ал. 5 от Закона за местното самоуправление и местната администрация и във връзка с чл. 137, ал. 2 от Закона за публичните финанси и чл. 46, ал. 2 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково, Общински съвет - Гурково

Р Е Ш И:

Общински съвет - Гурково приема информацията за текущото изпълнение на бюджета на Община Гурково за първото шестмесечие на 2021 година и приложенията, представляващи неразделна част от информацията.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 267

30.07.2021 г.

/ Протокол № 23 /

**ОТНОСНО:** Предложение с вносител Кмет на Община с вх. № ОС – 169/20.07.2021 г. - промени по приходната и разходната част на бюджета и актуализация на разчета за финансиране на капиталовите разходи на Община Гурково за 2021г.

**МОТИВИ:**

1. При направеният анализ на изпълнението на бюджета на приходите с местен характер към 30 юни 2021 г. сочи увеличение на същите по видове и размер:

* по параграф 40-22 „Постъпления от продажба на сгради“ са реализирани

приходи в размер на 11 590 лв.

* по параграф 40-30 „Постъпления от продажба на нематериални дълготрайни

активи“ приходите са в размер на 4 620 лв.

* по параграф 40-40 „Постъпления от продажба на земя“ реализираните

приходи са в размер на 3 420 лв.

* по параграф 37-02 „Внесен данък върху приходите от стопанска дейност на бюджетните предприятия“ (-) - внесения данък е в размер на 3 272 лв.

Предлагаме корекция в приходната част на бюджета в размер на 16 358 лв., които да в бъдат разпределени в разходната част на бюджета в местните дейности, както следва:

* Дейност „Други дейности по жилищното строителство, благоустройството и

регионалното развитие“ — 14 000 лв.

* Дейност „Изграждане, ремонт и поддържане на уличната мрежа“ в параграф

10-30 текущ ремонт - 2 358 лв.

1. Във връзка с постъпления на финансови средства по параграф 40 и създалата се възможност за завишаване стойността на придобиването на дълготрайни материални активи § 52-00 „Придобиване на дълготрайни материални активи“ от инвестиционната програма за капиталови разходи на Община Гурково за 2021 г., предлагаме актуализация на разчета на поименното разпределение на разходите за придобиване на дълготрайни активи в инвестиционната програма както следва:

Съобразно източниците на финансиране и в обхвата на размера на сумата по т.1 да се извършат компенсирани промени, както следва:

* За обект „Изграждане и оборудване на спортна площадка с фитнес уреди в

имот,общ. собственост с идентификатор 18157.501.1060, гр. Гурково, община Гурково“ финансирането от §§ 31-13 „Получени от общини целеви субсидии от ЦБ за капиталови разходи“ да бъде намалено със сумата от 12 000 лв. Да се завиши финансирането със собствени средства от § 40-00 „Постъпления от продажба на нефинансови активи“ със сумата от 14 000 лв. Като общата стойност на обекта се завишава и е в размер на 26 000 лв. Завишението е в резултат на допълване на инвестиционните намерения на общината, които предвиждат площадката бъде част от бъдещ спортен комплекс и да бъде сертифицирана като такава.

* Със свободните средства в размер на 12 000 лева от §§ 31-13 „Получени от

общини целеви субсидии от ЦБ за капиталови разходи“ да се завиши сметната стойност на проектно-проучвателните работи на обект „Изготвяне на инвестиционен проект за обект: "Изграждане на пречиствателна станция за питейни води на гр. Гурково, общ. Гурково" - ППР.

На основание чл. 21, ал. 1, т. 6 от Закона за местното самоуправление и местната администрация, чл. 124, ал. 2 и ал. 3 от Закона за публичните финанси, в съответствие с чл. 37, ал. 2 и ал. 3 от Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с гореизложеното, Общински съвет - Гурково

Р Е Ш И:

1.ОДОБРЯВА промените по дейности, параграфи и подпараграфи в приходната и разходната част по бюджета на Община Гурково за 2021 г., съгласно Приложение № 1 към настоящото решение.

2.ОДОБРЯВА промените, посочени в Актуализиран разчет за финансиране на калиталови разходи на Община Гурково за 2021 г., съгласно Приложение № 2 към настоящото решение.

3.УТВЪРЖДАВА Актуализиран разчет за финансиране на калиталови разходи на Община Гурково за 2021 г., съгласно Приложение № 2.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 268

30.07.2021 г.

/ Протокол № 23 /

**ОТНОСНО:** Предложение с вносител Председател на постоянна комисия – Гурково с вх. № ОС – 166/20.07.2021 г. – одобряване разходи за командировки.

**МОТИВИ:** За периода 01.01.2021 г. – 30.06.2021 г. е представена справка за размера на изплатените командировки на Кмета на Община Гурково и на Председателя на Общински съвет – Гурково. Съгласно чл.22, ал.1, т.3 от Правилника за организацията и дейността на Общински съвет – Гурково, неговите комисии и взаимодействието му с общинската администрация внасям за одобрение извършените разходи.

На основание чл.21, ал.1 т. 23 и ал.2 от Закона за местното самоуправление и местната администрация, чл.23 от Правилника за организацията и дейността на Общински съвет – Гурково, неговите комисии и взаимодействието му с общинската администрация и чл.8 ал.4 от Наредбата за командировките, Общински съвет – Гурково

Р Е Ш И:

1. Одобрява на Кмета на Община Гурково разходи за командировки в размер на 0,00 / нула лв. / за периода 01.01.2021 г. – 30.06.2021 г., съгласно приложената справка.

2. Одобрява наПредседателя на Общински съвет – Гурково разходи за командировки в размер на 132,45 /сто тридесет и два лв. и 45 ст. / за периода 01.01.2021 г. – 30.06.2021 г., съгласно приложената справка.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 269

30.07.2021 г.

/ Протокол № 23 /

**ОТНОСНО:** Предложение с вносител Председател на ОбС с вх. № ОС – 177/20.07.2021 г. - приемане на Правилник за отмяна на Правилник за организацията и дейността на Общинска комисия по безопасност на движението по пътищата на територията на община Гурково.

**І.МОТИВИ КЪМ ПРОЕКТА ЗА ОТМЯНА НА ПРАВИЛНИКА ЗА ОРГАНИЗАЦИЯТА И ДЕЙНОСТТА НА ОБЩИНСКА КОМИСИЯ ПО БЕЗОПАСТНОСТ НА ДВИЖЕНИЕТО ПО ПЪТИЩАТА НА ТЕРИТОРИЯТА НА ОБЩИНА ГУРКОВО.**

**1.**Причини налагащи приемането на Правилник за отмяна на Правилник за организацията и дейността на Общинска комисия по безопасност на движението по пътищата на територията на община Гурково**.**

Една от причините налагащи отмяната на Правилника за организацията и дейността на **Общинска комисия по безопасност на движението по пътищата на територията на община Гурково е обстоятелството**, че с приетия Правилник /**Решение № 498 от 29.11.2018 г. на Общински съвет – Гурково/** е създадена общинска комисия по безопасност на движението по пътищата, като специализиран междуведомствен консултативен орган при община Гурково по проблемите на безопасността на пътищата. За правно основание за неговото приемане са посочени текстовете от Закона за местното самоуправление и местната администрация/ЗМСМА/, което не отговоря на за изискването за адекватно правно основание съгласно ЗНА и Административно процесуалния кодекс/АПК/, които определят реда за приемане на даден нормативен/подзаконов/ административен акт.

Втората причина е, че с последните промени в Закона за движението по пътищата /ЗДвП/ бе с дадена законова възможност за създаване на общински комисии по безопасност на движението, като реда и условията са уредени съответно чл. 167в от ЗДвП,който гласи следното:

”Чл.167в (Нов - ДВ, бр. 23 от 2021 г., в сила от 19.03.2021 г.)  (1) Кметовете на общини:

1. организират, координират, ръководят и контролират изпълнението на политиката по безопасност на движението по пътищата на общинско ниво;
2. 2. планират и докладват изпълнението на мерки за подобряване на безопасността на движението по пътищата в общината, като изготвят годишни общински програми и доклади съгласно Националната стратегия за безопасност на движението по пътищата в Република България, плановете за действие за нейното изпълнение и методическите указания на председателя на Държавна агенция „Безопасност на движението по пътищата";

 3. отговарят за финансовото обезпечаване на мерките в общинските програми.

 (2) Към кметовете на общини с население над 30 000 жители се създават общински комисии по безопасност на движението по пътищата, а в тези под 30 000 души - с решение на съответния общински съвет, включително по мотивирано предложение на председателя на Държавна агенция „Безопасност на движението по пътищата".

 (3) Общинските комисии по безопасност на движението по пътищата координират изпълнението на мерки за подобряване на безопасността на движението по пътищата в общината.

 (4) Общинските комисии по безопасност на движението по пътищата извършват своята дейност съгласно правила, утвърдени от председателя на Държавна агенция „Безопасност на движението по пътищата".

ЗДвП ясно и категорично определя правата и задълженията на отделните органи на местното самоуправление, свързани със създаването на Общинска комисия по безопасност на движението по пътищата в съответната община, както и акта по който ще работят тези комисии.Това са правила, които ще бъдат изготвени и утвърдени от определени органи по определен ред.

Тези промени в основен закон свързан с безопасността на движението налагат задължителната отмяна на сега действащия правилник регламентиращ тези обществени отношения в Община Гурково.

**2. Цел на проекта на Правилник за отмяна на Правилник за организацията и дейността на Общинска комисия по безопасност на движението по пътищата на територията на община Гурково.**

С отмяната на съществуващ нормативен административен акт, да се приведе в съответствие регулацията на местни обществени отношения с тези регламентиране в нормативен акт от по висока степен.

**3. Финансови средства, необходими за прилагането на Проект на Правилник за отмяна на Правилник за организацията и дейността на Общинска комисия по безопасност на движението по пътищата на територията на Община Гурково.**

Не са необходими финансови средства от бюджета на Община Гурково свързани с предлагания проект за подзаконов нормативен акт..

**4.Очаквани резултати.**

Привеждане в съответствие на нормативната уредба с местно значение с нормативните актове от по-висока степен и даване възможност за приемане на такива регламентирани в тях.

**5. Анализ за съответствие с правото на Европейския съюз**

Предлаганият Проект на Правилник за отмяна на Правилник за организацията и дейността на Общинска комисия по безопасност на движението по пътищата на територията на община Гурково е в съответствие с Европейската Харта за местно самоуправление - Ратифицирана със закон, приет от 37-о Народно събрание на 17.03.1995 г. – ДВ, бр. 28 от 28.03.1995 г. Издадена от Министерството на регионалното развитие и благоустройството, обн., ДВ, бр. 46 от 6.06.2000 г., в сила от 1.09.1995 г.

**ІІ.ПРАВНИ ОСНОВАНИЯ ЗА ПРИЕМАНЕ НА ПРОЕКТ ОТМЯНА НА ПРАВИЛНИКА ЗА ОРГАНИЗАЦИЯТА И ДЕЙНОСТТА НА СЪВЕТА ПО НАРКОТИЧНИ ВЕЩЕСТВА-ГУРКОВО**

Проекта на Правилник за отмяна на Правилник за организацията и дейността на Консултативния съвет по наркотични вещества-Гурково се предлага за приемане в съответствие изискванията на процедурата в чл.15, чл.26 , чл.28 от ЗНА, чл. 76, ал. 3 и чл. 79 АПК и с правното основание чл. 21 ал. 2 от ЗМСМА и чл.167в от ЗДвП.

**ІІІ.ДОПЪЛНИТЕЛНА ИНФОРМАЦИЯ.**

С публикуването на Проект на Правилник за отмяна на Правилник за организацията и дейността Общинската комисия по безопасност на движението по пътищата на територията на община Гурково от 01.07.2021 г. на Интернет – страницата на община Гурково се дава възможност на заинтересованите институции, НПО и граждани да изразят становища и да направят предложения в рамките на 14 дневния срок за обществени консултации.

От наличната справка за дадената възможност за даване на предложения становища и други от граждани, държавни институции, неправителствени организации и други се вижда, че такива не са постъпили в определения срок за това в деловодството на Общински съвет – Гурково.

На основание чл.21, ал.2 от Закона за местното самоуправление и местната администрация, чл.167в от Закона за движението по пътищата и във връзка с гореизложеното, Общински съвет - Гурково

Р Е Ш И:

**1.** Приема Правилник за отмяна на Правилник за организацията и дейността на Общинска комисия по безопасност на движението по пътищата на територията на Община Гурково. (Приет с Решение № 498/ 29.11.2018 г. на Общински съвет - Гурково) със следното съдържание:

**Правилник за отмяна на Правилник за организацията и дейността на Общинската комисия по безопасност на движението по пътищата на територията на Община Гурково**

**§1.** Отменя се Правилник за организацията и дейността на Общинската комисия по безопасността на движението по пътищата на територията на община Гурково.

О

ЗАКЛЮЧИТЕЛНА РАЗПОРЕДБА.

**§ 2**.Отмяната е приета с решение № 269 от 30.07. 2021 г. по Протокол № 23 на ОбС – Гурково.

§3.Правилникът влиза в сила от деня на обнародването.

Участвали в гласуването 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 270

30.07.2021 г.

/ Протокол № 23 /

**ОТНОСНО:** Предложение с вносител Председател на ОбС с вх. № ОС – 168/20.07.2021 г. – присъждане на награда на Община Гурково.

**МОТИВИ:** На 4 септември честваме Деня на Община Гурково, което е подходящ повод да отдадем заслужено признание на хората, дали своя принос за развитието на Общината.

Обществената комисия за избор на носители на наградите на Община Гурково за Мандат 2019 - 2023 г., във връзка с писмо изх.№ К- 2508 # 1 от 19.07.2021г. на Кмета на Община Гурково и Предложение с вх.№ К- 2508/19.07.2021г. от г-жа Иванка Димитрова - гражданин от гр. Гурково за удостояване с наградата „За принос към местното самоуправление“ на г-н Петър \*\*\*\*\* Дрянов, на свое заседание взе решение по Протокол № 6 от 20.07.2021 г. и предлага на Общински съвет - Гурково да удостои г-н Петър \*\*\*\*\* Дрянов - бивш Кмет на град Гурково с награда „За принос в местото самоуправление“ за дългогодишна работа и заслуги в областта на местното самоуправление, и във връзка с неговата 90 годишнина.

На основание чл.21, ал.1, т.23, във връзка с чл.21, ал.2 от Закона за местното самоуправление и местната администрация, чл.24, ал.9 от Наредбата за символите и наградите на Община Гурково, Общински съвет - Гурково

Р Е Ш И:

Присъжда награда „За принос в местото самоуправление“ на г-н Петър \*\*\*\*\* Дрянов за дългогодишна работа и заслуги в областта на местното самоуправление и във връзка с неговата 90 годишнина.

Участвали в гласуването 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 271

30.07.2021 г.

/ Протокол № 23 /

**ОТНОСНО:** Предложение с вносител Председател на ОбС с вх. № ОС – 167/20.07.2021 г. - приемане отчет за дейността на Общински съвет – Гурково и на неговите комисии за периода 01.01.2021 – 30.06.2021 година.

**МОТИВИ:** Разпоредбите на чл.27, ал.6 от Закона за местното самоуправление и местната администрация задължава Председателя на Общинския съвет да изготвя и внася за разглеждане два пъти годишно Отчет за дейността на съвета и на неговите комисии, който се разглежда в открито заседание и се разгласява на населението по ред, определен в Правилника за организация и дейността на общински съвет - Гурково, неговите комисии и взаимодействието му с общинската администрация.

На Вашето внимание предоставям изготвения от мен отчет в настоящото заседание с молба, ако е необходимо да предложите промени при евентуални неточности и пропуски установени от Вас.

След разглеждането му, на основание чл.21, ал.1, т. 24, във връзка с ал.2 от Закона за местното самоуправление и местната администрация и чл.15, ал.2 от Правилника за организация и дейността на общински съвет – Гурково, неговите комисии и взаимодействието му с общинската администрация, Общински съвет – Гурково

Р Е Ш И:

1. Приема Отчета за дейността на Общински съвет – Гурково и на неговите комисии за периода 01.01.2021 – 30.06.2021 година.

Участвали в гласуването 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 272

30.07.2021 г.

/ Протокол № 23 /

**ОТНОСНО:** Предложение с вносител Кмет на Община с вх. № ОС – 170/20.07.2021 г. - отчет за изпълнение на Решенията на Общински съвет - Гурково за периода 01.01.2021 г.–30.06.2021 г.

**МОТИВИ:** В изпълнение на задълженията ми съгласно чл. 44,ал.1,т.7 от ЗМСМА предоставям на Вашето внимание Отчет за изпълнение на Решенията на Общински съвет – Гурково за периода 01.01.2021 г. – 30.06.2021 г.

На основание чл.21, ал.1, т.24 и ал.2 от Закона за местното самоуправление и местната администрация, Общински съвет - Гурково

Р Е Ш И:

Приема Отчета на Кмета на община Гурково за изпълнение на Решенията на Общински съвет – Гурково за периода 01.01.2021 г. – 30.06.2021 г.

Участвали в гласуването 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 273

30.07.2021 г.

/ Протокол № 23 /

**ОТНОСНО:** Предложение с вносител Зам.- кмет на Община (съгласно Заповед № З-314/20.07.2021г. на Кмета на Община Гурково) с вх. № ОС – 179/21.07.2021 г. - разпореждане с поземлени имоти - частна общинска собственост – продажба на ПИ с идентификатори 22767.501.74, 22767.501.77 и 22767.501.81 находящи се в с. Паничерево, община Гурково.

**МОТИВИ:** В Общинска администрация гр. Гурково са постъпили заявление с   
Вх. № К-1660/11.05.2021г. от Юсеин \*\*\*\*\* Юсеин от с. Паничерево, общ. Гурково,   
ул. „Язовирна” №\*, заявление с Вх. № К-1661/11.05.2021г. от Анка \*\*\*\*\* Йовкова от с. Паничерево, общ. Гурково, ул. „Вихрен” № \*\* и заявление с № К-1662/11.05.2021г. от Сергей \*\*\*\*\* Йовков от с. Паничерево, общ. Гурково, ул. „Вихрен” № \*\* с желание да закупят урегулирани поземлени имоти – частна общинска собственост с идентификатори **22767.501.74, 22767.501.77 и 22767.501.81 находящ се в с. Паничерево, общ. Гурково**.

* Поземлен имот с **идентификатор 22767.501.74** с площ 1030 кв.м. и НТП: Ниско застрояване (до 10м.)находящ се в с. Паничерево, общ. Гурковое актуван с Акт за частна общинска собственост с № 63/10.05.2011г., надлежно вписан в Служба по вписванията с Вх.рег.№2545/11.05.2011г., Акт 146, том 7, н.д.1459, п.28116.
* Поземлен имот с **идентификатор 22767.501.77** с площ 906 кв.м. и НТП: Ниско застрояване (до 10м.)находящ се в с. Паничерево, общ. Гурковое актуван с Акт за частна общинска собственост с № 65/10.05.2011г., надлежно вписан в Служба по вписванията с Вх.рег.№2548/11.05.2011г., Акт 149, том 7, н.д.1462, п.28101.
* Поземлен имот с **идентификатор 22767.501.81** с площ 778 кв.м. и НТП: Ниско застрояване (до 10м.)находящ се в с. Паничерево, общ. Гурковое актуван с Акт за частна общинска собственост с № 62/10.05.2011г., надлежно вписан в Служба по вписванията с Вх.рег.№2546/11.05.2011г., Акт 147, том 7, н.д.1460, п.28103.

Съгласно чл. 35, ал. 1 от Закона за общинската собственост, продажбата на имоти и вещи – частна общинска собственост, се извършва след решение на общинския съвет, от кмета на общината чрез публичен търг или публично оповестен конкурс.

Съгласно чл.45, ал.1 от Наредбата за реда за придобиване, управление и разпореждане с имоти и вещи – общинска собственост, продажбата на нежилищни имоти – частна общинска собственост, се извършва в съответствие с предвижданията в годишната програма за управление и разпореждане с имотите – общинска собственост, след решение на Общински съвет от Кмета на Общината, чрез публичен търг или конкурс.

Имотите не са обекти по договори, предназначени са за жилищно застрояване съгласно плана за застрояване на с. Паничерево, общ. Гурково.

Имотите не се използват от общината и не се предвижда в бъдеще такова, поради което могат да бъдат предмет на продажба. Включени са в Годишната програма за управление и разпореждане с имотите – общинска собственост в раздел ІІІ “Б” – Имоти, които Община Гурково има намерение да продаде” под точки, както следва:

* т. 26. Поземлен имот с **идентификатор 22767.501.74**
* т. 25. Поземлен имот с **идентификатор 22767.501.77**
* т. 24. Поземлен имот с **идентификатор 22767.501.81**

За реализиране на продажбата са направени оценки на имотите, които следва да се одобрят от Общински съвет.

Данъчните оценки на имотите, предмет на това предложение, са:

* Поземлен имот с **идентификатор 22767.501.74 – 3.498.90 лева без ДДС**
* Поземлен имот с **идентификатор 22767.501.77 – 3077,70 лева без ДДС**
* Поземлен имот с **идентификатор 22767.501.81 – 2642,90 лева без ДДС**

Изготвени са пазарни оценки от лицензиран оценител, които подлежат на одобрение от Общински съвет – Гурково.

На основание чл.21, ал.1, т.8 от ЗМСМА, чл.35, ал.1 и чл.41 ал.2 от ЗОС, както и чл.45, ал.1 от Наредбата за реда за придобиване, управление и разпореждане с имоти и вещи – общинска собственост, във връзка с гореизложеното, Общински съвет – Гурково

Р Е Ш И:

1. **дава съгласие** за продажба **чрез публичен търг** с явно наддаване на поземлени имоти – частна общинска собственост, представляващи:

* Поземлен имот с идентификатор **22767.501.74** по кадастралната карта и кадастралните регистри на с. Паничерево, общ. Гурково,одобрена със Заповед № РД-18-37/25.06.2010 г. на изпълнителния директор на АГКК, с площ 1030 кв.м., с трайно предназначение на територията: **Урбанизирана**, Начин на трайно ползване: **Ниско застрояване (до 10м.)**, Номер по предходен план: **УПИ II – 74** в квартал **9** по плана на с. Паничерево, общ. Гурково, при граници на целия имот, поземлени имоти с идентификатори: 22767.501.692, 22767.501.77, 22767.501.76, 22767.501.75, 22767.501.73 за който е съставен АОС № 63/10.05.2011г., надлежно вписан в Служба по вписванията.
* Поземлен имот с идентификатор **22767.501.77** по кадастралната карта и кадастралните регистри на с. Паничерево, общ. Гурково,одобрена със Заповед № РД-18-37/25.06.2010 г. на изпълнителния директор на АГКК, с площ 906 кв.м., с трайно предназначение на територията: **Урбанизирана**, Начин на трайно ползване: **Ниско застрояване (до 10м.)**, Номер по предходен план: **УПИ V – 77** в квартал **9** по плана на с. Паничерево, общ. Гурково, при граници на целия имот, поземлени имоти с идентификатори: 22767.501.692, 22767.501.78, 22767.501.79, 22767.501.76, 22767.501.75, 22767.501.74 за който е съставен АОС № 65/10.05.2011г., надлежно вписан в Служба по вписванията.
* Поземлен имот с идентификатор **22767.501.81** по кадастралната карта и кадастралните регистри на с. Паничерево, общ. Гурково,одобрена със Заповед № РД-18-37/25.06.2010 г. на изпълнителния директор на АГКК, с площ 778 кв.м., с трайно предназначение на територията: **Урбанизирана**, Начин на трайно ползване: **Ниско застрояване (до 10м.)**, Номер по предходен план: **УПИ IX – 81** в квартал **9** по плана на с. Паничерево, общ. Гурково, при граници на целия имот, поземлени имоти с идентификатори: 22767.501.692, 22767.501.82, 22767.501.80, 22767.501.79, 22767.501.78 за който е съставен АОС № 62/10.05.2011г., надлежно вписан в Служба по вписванията.

1. **Одобрява** предложената и приложена към настоящото решение пазарна оценка за **описаните в т. 1 от решението имоти,** изготвена на 19.07.2021 год. от лицензиран оценител Николай \*\*\*\*\* Николов, гр. Стара Загораи **определя пазарна цена на имотите** в размер на постигната тръжна цена, при първоначална такава, както следва:

* **за** ПИ с идентификатор 22767.501.74 в размер на **4060,00 лева /**четири хиляди шестдесет лева **/, без ДДС;**
* **за** ПИ с идентификатор 22767.501.77 в размер на **3570,00 лева /**трихиляди петстотин и седемдесет лева **/, без ДДС;**
* **за** ПИ с идентификатор 22767.501.81 в размер на **3070,00 лева /**три хиляди и седемдесет лева **/, без ДДС;**

1. **Определя** стъпка за наддаване 10 %;
2. В изпълнение на горните решения **възлага** на Кмета на Община Гурково да организира и проведе търгове и да сключи договори за продажба на горепосочените имоти с лицата, спечелили търговете.

Участвали в поименно гласуване 9 общ. съветници, гласували „**за**” – 9, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 274

30.07.2021 г.

/ Протокол № 23 /

**ОТНОСНО:** Предложение с вносител Кмет на Община с вх. № ОС – 171/20.07.2021 г. - учредяване възмездно право на прокарване на отклонения от общите мрежи и съоръжения на техническата инфраструктура през имот – частна общинска собственост – ПИ с идентификатор 18157.501.1045 по КККР на гр. Гурково за изграждане на нова кабелна линия ниско напрежение.

**МОТИВИ:** В общинска администрация гр. Гурково е постъпила молба с вх. № К–1948/ 01.06.2021г. от инж. Кирил Боюклиев – Ръководител КЕЦ Казанлък, с адрес на управление : гр. Казанлък ул. „Александър Батенберг” № 74, за учредяване право на прокарване на отклонения от общите мрежи и съоръжения на техническата инфраструктура – изграждане на нова кабелна линия - ниско напрежение, с дължина на трасето 0.68м (шестдесет и осем сантиметра) и площ на сервитута от 0.68м2 (шестдесет и осем квадратни сантиметра), през имот частна общинска собственост :

- поземлен имот с идентификатор 18157.501.1045 по КККР на гр. Гурково, одобрени със заповед № РД–18-3/18.01.2010г. на Изпълнителния директор на АГКК; с площ от 402 м2; с трайно предназначение на територията : Урбанизирана; с начин на трайно ползване: За друг обществен обект, комплекс; частна общинска собственост, при граници на имота : 18157.501.1043, 18157.501.415, 18157.501.539 и 18157.501.984, съответстващ на УПИ XVII-1045 в кв.26 по ПР на гр.Гурково, одобрен със Заповед № 374 / 01.09.2017 г. на кмета на Община Гурково.

Съгласно представеният трасировъчен план за обект : „Нов кабел НН и електромерно табло за захранване на „Магазин за хранителни стоки“ в ПИ 18157.501.1045, бул. „Княз Александър Батенберг“, гр.Гурково“, единствената техническа възможност за изграждане на нова кабелна линия - ниско напрежение, като елемент от техническата инфраструктура, се явява преминаването през гореописания имот – частна общинска собственост. В конкретния случай са налице условията на чл.193 ал.6 от ЗУТ, поради което е необходимо изразяване на съгласие от Общински съвет – Гурково за учредяване право на прокарване през имот частна общинска собственост.

Изготвена е актуална пазарна оценка на правото на прокарване с дължина на трасето 0.68 м (шестдесет и осем сантиметра) и площ на сервитута от 0.68м2 (шестдесет и осем квадратни сантиметра), през общинския имот и сумата, която следва да бъде заплатена от заявителя в полза на Община Гурково е 60,00 лв. (шестдесет лева) без ДДС. Оценката е изготвена от инж.Николай Николов, притежаващ Сертификат № 100100231 / 14.12.2009 г. , издаден от Камарата на независимите оценители в България.

Оценката е използвана за нуждите на комисията, назначена със Заповед № З-280/ 01.07.2021 г., издадена от Кмета на общината , на основание чл.210 ал.1 от ЗУТ.

На основание чл.210 ал.3 от ЗУТ , решението на комисията е съобщено на заинтересованите лица и не е оспорено в законоустановения срок.

На основание чл.21, ал.1, т.8 от Закона за местното самоуправление и местната администрация, във връзка с чл. 193 ал.6 от Закона за устройство на територията и гореизложеното, Общински съвет - Гурково

Р Е Ш И:

1. Дава съгласие за учредяване на възмездно право на прокарване на отклонения от общите мрежи и съоръжения на техническата инфраструктура за изграждане на нова кабелна линия - ниско напрежение, с дължина на трасето 0.68м (шестдесет и осем сантиметра) и площ на сервитута от 0.68м2 (шестдесет и осем квадратни сантиметра),

с трасе преминаващо през имот частна общинска собственост, както следва :

- поземлен имот с идентификатор 18157.501.1045 по КККР на гр. Гурково, одобрени със заповед № РД–18-3/18.01.2010г. на Изпълнителния директор на АГКК; с площ от 402 м2; с трайно предназначение на територията : Урбанизирана; с начин на трайно ползване: За друг обществен обект, комплекс; частна общинска собственост, при граници на имота : 18157.501.1043, 18157.501.415, 18157.501.539 и 18157.501.984, съответстващ на УПИ XVII-1045 в кв.26 по ПР на гр.Гурково, одобрен със Заповед № 374 / 01.09.2017 г. на кмета на Община Гурково.

2.Одобрява пазарна стойност на възмездното право на прокарване в размер на 60,00 лв. (шестдесет лева) без ДДС, която да се заплати от „Електроразпределение Юг“ ЕАД, ЕИК 115552190, с адрес на управление : гр. Пловдив ул. „Христо Г.Данов” № 37, преди издаване на заповед по чл. 193 ал.4 от ЗУТ.

3.Възлага на Кмета на Община Гурково да организира изпълнението на горното решение.

4. На основание чл.60, ал. 1 от Администативно-процесуалния кодекс допуска предварително изпълнение на настоящото решение.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 275

30.07.2021 г.

/ Протокол № 23 /

**ОТНОСНО:** Предложение с вносител Кмет на Община с вх. № ОС – 173/20.07.2021 г. - включване на СУ „Христо Смирненски“ град Гурково в актуализирания списък на средищните училища за учебната 2021/2022 година.

**МОТИВИ:** В приетите с ПМС № 128 на МС от 29.06.2017 г. критерии за включване в Списъка на средищните детски градини и училища „ За средищно училище по смисъла на [чл. 53, ал. 2 от Закона за предучилищното и училищното образование](apis://Base=NARH&DocCode=41644&ToPar=Art53_Al2&Type=201) /ЗПУО/ се определя държавно или общинско училище по [чл. 38, ал. 1, т. 1](apis://Base=NARH&DocCode=41644&ToPar=Art38_Al1_Pt1&Type=201), [2](apis://Base=NARH&DocCode=41644&ToPar=Art38_Al1_Pt2&Type=201), [4](apis://Base=NARH&DocCode=41644&ToPar=Art38_Al1_Pt4&Type=201) и 5 от ЗПУО – начално, основно, обединено или средно училище, в което се обучават най-малко 10 ученици в задължителна училищна възраст от други населени места, в които няма училище и за които това е училището, осъществяващо обучение в съответния клас и намиращо се на най-малко разстояние, измерено по асфалтирана пътна мрежа“

В чл. 53 , ал. 3 и ал. 4 от ЗПУО се посочва, че средищното училище трябва да осигурява транспорт за учениците от І до VІІ клас включително, като се осигурява: целодневна организация на учебния ден, обедно хранене, организирано в помещения в съответствие с държавния образователен стандарт за физическата среда и информационното и библиотечното осигуряване на училището.

Списъкът на средищните училища се приема по мотивирано предложение на кмета на общината след решение на общинския съвет. Предложенията се внасят до 10 септември в Министерството на образованието и науката. Списъкът се актуализира ежегодно до 1 ноември.

СУ „ Христо Смирненски“ град Гурково отговаря на тези условия и от години е включено в списъка на средищните училища. В него се обучават ученици от община Гурково и 6 други населени места- от съседни общини.

Във връзка с изнесеното в предложението и приложената информация към него, от която е видно, че в Средно училище /СУ/ ”Христо Смирненски” гр. Гурково са записани за обучение повече от 10/десет/ ученика от други населени места и по този начин отговаря на изискванията съгласно нормативната база за определянето му като средищно и на основание чл.21 ал.2 от ЗМСМА, във връзка с чл.53 ал.5 от Закона за предучилищното и училищното образование /ЗПУО/ и чл.З ал.1 от ПМС№ 128/29.06.2017 г. за определяне на критерии за включване в Списъка на средищните детски градини и училища, Общински съвет -Гурково

Р Е Ш И:

1.Определя СУ”Христо Смирненски” гр.Гурково за средищно училище.

2.Кметът на община Гурково да осъществи съответните процедури за включването на определеното за средищното училище – СУ ”Христо Смирненски„ гр.Гурково в списъка за средищните училища, приеман от Министерски съвет на РБългария актуализиран ежегодно.

Участвали в гласуването 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 276

30.07.2021 г.

/ Протокол № 23 /

**ОТНОСНО:** Предложение с вносител Кмет на Община с вх. № ОС – 174/20.07.2021 г. - утвърждаване на две самостоятелни маломерни паралелки в Средно училище „Христо Смирненски” гр. Гурково, за учебната 2021 / 2022 г.

**МОТИВИ:** Директорът на СУ ”Христо Смирненски” г-н Лальо Лалев е изпратил мотивирано искане до Кмета на община Гурково с вх. №.К-2417/ 09.07.2021 г., с молба да бъде разрешено съществуването на две самостоятелни маломерни паралелки - IХ-б клас, Х-а клас през учебната 2021/ 2022 година. Към искането директорът на училището е приложил Становище от г-жа Татяна Димитрова – Началник на РУО – Стара Загора с изх. № РД-6590/9.07.2021г. , от което е видно, че може да се допусне изключение от минималния брой на учениците в IХ-б клас, и X-а клас – самостоятелни паралелки, при условие, че са осигурени допълнителни средства за обезпечаване на учебния процес извън определените по единни разходни стандарти за съответната дейност.

Съгласно Наредбата за финансирането на институциите в системата на предучилищното и училищното образование се допускат изключения за съществуването на паралелки в общинските училища под минималния брой ученици с разрешение на финансиращия орган, ако са осигурени допълнително средства за обезпечаване на учебния процес извън определените по стандарти за съответната дейност.

Необходимите допълнителни средства за обезпечаване на учебния процес до 31.12.2021г. са в размер на 752 лв. Предлагам средствата да бъдат осигурени от свободните такива на дейност ”Домашен социален патронаж’’ §§1011. Със сумата 752 лв. да бъде завишен §§1014 на дейност ”Неспециализирани училища,без професионални гимназии.”

Във връзка с отразеното в предложението, че са осигурени допълнителни средства за обезпечаване на учебния процес извън определените по стандарти за съответната дейност от бюджета на община Гурково необходими по направеното искане от Директора на СУ ”Христо Смирненски„ град Гурково за формиране на учебни паралелки с брой ученици под утвърдения миниум и на основание чл.21, ал.1, т.6 във връзка с ал.2 от ЗМСМА, във вр. с чл.294 т.2 от Закона за предучилищното и училищното образование / ЗПУО/, чл.68 ал.2 от Наредба за финансиране на институциите в системата на предучилищното и училищното образование и чл.124, ал. 2 и ал.4 от Закона за публичните финанси, Общински съвет - Гурково

Р Е Ш И:

1.Разрешава формирането на паралелки с брой ученици под минималния през учебната 2021-2022 г. в СУ”Христо Смирненски” град Гурково както следва :

-Паралелка IX-б клас с 16 /шестнадесет/ ученика.

-Паралелка Х-а клас с 15/петнадесет/ученика.

2. Дофинансира самостоятелните паралелки в СУ ”Христо Смирненски“

гр.Гурково, посочени в т.1, от общинския бюджет общо със сумата 752 лв. за периода от 15.09.2021 г. до 31.12.2021 г.

3. Задължава Кмета на община Гурково да отрази промяната в Бюджета на Община Гурково за 2021 г., в частта Местни дейности, съгласно Приложение № 1 към настоящото решение.

4. При настъпила промяна в обстоятелствата (промяна на броя на децата, които се дофинансират), до 30 септември 2021 г. е необходимо директорът на училище СУ ”Христо Смирненски” гр. Гурково, общ.Гурково да представи актуалната информация до Кмета на община Гурково, с цел внасяне на предложение за изменение на настоящото решение.

5. Упълномощава Кмета на община Гурково да внесе предложение в Общински съвет за дофинансиране на самостоятелните паралелки по т.1 за 2022 година (включена в учебната 2021 - 2022 г.) в съответствие с единния разходен стандарт.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 277

30.07.2021 г.

/ Протокол № 23 /

**ОТНОСНО:** Предложение с вносител Зам.- кмет на Община (съгласно Заповед № З- 297/08.07.2021г. на Кмета на Община Гурково ) с вх. № ОС – 154/09.07.2021 г. - даване разрешение за функциониране на три самостоятелни маломерни паралелки в Основно училище ”Св.Св.Кирил и Методий” с. Паничерево, общ.Гурково за учебната 2021 / 2022 г.

**МОТИВИ:** Директорът на ОУ ”Св. Св. Кирил и Методий” с .Паничерево -инж. Радка Георгиева е изпратила мотивирано искане до кмета на общината с Вх. №. К-2259 /01.07.2021 г., да бъде разрешено функционирането на три самостоятелни маломерни паралелки в VI,VI и VІІ клас през учебната 2021 / 2022 година.

Съгласно Наредбата за финансирането на институциите в системата на предучилищното и училищното образование се допускат изключения за съществуването на паралелки в общинските училища под минималния брой ученици с разрешение на финансиращия орган, ако са осигурени допълнително средства за обезпечаване на учебния процес извън определените по стандарти за съответната дейност.

Необходимите допълнителни средства за обезпечаване на учебния процес до 31.12.2021г. са в размер на 1238,20 лв. Предлагам средствата да бъдат осигурени от свободните такива на дейност ”Домашен социален патронаж’’ §§1011. Със сумата 1238,20 да бъдат завишен §§1020 на дейност ”Неспециализирани училища,без професионални гимназии”

Във връзка с отразеното в предложението, че са осигурени допълнителни средства за обезпечаване на учебния процес извън определените по стандарти за съответната дейност от бюджета на община Гурково, необходими по направеното искане от Директора на Основно училище /ОУ/ „Св.Св. Кирил и Методий” с.Паничерево за формиране на учебни паралелки с брой ученици под утвърдения миниум и на основание чл.21, ал.1, т.6 във връзка с ал.2 от ЗМСМА, във вр. с чл.294 т.2 от Закона за предучилищното и училищното образование /ЗПУО/, чл.68 ал.2 от Наредба за финансиране на институциите в системата на предучилищното и училищното образование и чл.124, ал. 2 и ал.4 от Закона за публичните финанси, Общински съвет - Гурково

Р Е Ш И:

1.Разрешава формирането на паралелки с брой ученици под минималния през учебната 2021-2022 г. в ОУ „Св.Св. Кирил и Методий” с.Паничерево, както следва :

-Паралелка IV клас с 15 /петнадесет/ ученика.

-Паралелка VІ клас с 17 /седемнадесет/ ученика.

-Паралелка VІІ клас с 12 /дванадесет/ ученика.“

2. Дофинансира самостоятелните паралелки в ОУ ”Св. Св. Кирил и Методий” с. Паничерево, общ.Гурково, посочени в т.1, от общинския бюджет общо със сумата от 1238,20 лв., за периода от 15.09.2021 г. до 31.12.2021 г.

3. Задължава Кмета на община Гурково да отрази промяната в Бюджета на Община Гурково за 2021 г., в частта Местни дейности, съгласно Приложение № 1 към настоящото решение.

4. При настъпила промяна в обстоятелствата (промяна на броя на децата, които се дофинансират), до 30 септември 2021 г. е необходимо директорът на училище ОУ ОУ ”Св. Св. Кирил и Методий” с. Паничерево, общ.Гурково да представи актуалната информация до Кмета на община Гурково, с цел внасяне на предложение за изменение на настоящото решение.

5. Упълномощава Кмета на община Гурково да внесе предложение в Общински съвет за дофинансиране на самостоятелните паралелки по т.1 за 2022 година (включена в учебната 2021 - 2022 г.) в съответствие с единния разходен стандарт.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 278

30.07.2021 г.

/ Протокол № 23 /

**ОТНОСНО:** Предложение с вносител Зам.- кмет на Община (съгласно Заповед № З- 301/13.07.2021г. на Кмета на Община Гурково )с вх. № ОС – 175/20.07.2021 г. - определяне на представител на Община Гурково в Асоциация по ВиК – Стара Загора и определяне на позиция и мандат за гласуване на представителя на Община Гурково на извънредното заседание на Общото събрание на Асоциация по ВиК на обособената територия, обслужвана от „ВиК“ЕООД - Стара Загора, насрочено за 10.08.2021 г.

**МОТИВИ:** Областния управител на област Стара Загора в качеството си на Председател на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора насрочва извънредно присъствено заседание на общото събрание на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора на 10 август 2021 год. от 11,00 часа в конферентната зала на Областна администрация Стара Загора. Определена е **резервна дата и час за провеждане на заседанието, 02.09.2021 г. от 11:00 часа**, без промяна на дневния ред, за която ще бъдат валидни мандатите (решенията на общинските съвети) за първоначално обявената дата.

Към поканата е приложен и дневния ред за общото събрание. Представителят на общината в асоциацията е кметът на общината, а при невъзможност той да участва общинският съвет определя друг представител. Съгласно чл. 14, ал. 4 ПОДАВК, когато някой от представителите на общините, имащи право на глас, е упълномощен да упражни това право с „против“ или „въздържал се“, следва да представи писмено становище за това решение, което се включва в протокола.

В тази връзка и на основание чл. 198е, ал 5 от Закона за водите, чл. 5, ал 6 и 7 от Правилника, е необходимо, преди извънредното заседание на Общото събрание, **позицията и мандатът** на представителя на общината по изброените точки от дневния ред, да се съгласуват от общинския съвет. Дневния ред е посочен в писмото –покана, приложение към настоящото предложение.

На основание чл.21,ал.1, т. 23, във връзка с ал.2 от ЗМСМА, чл.198е, ал.3 и ал.5 от Закона за водите, чл.5 ал.6 и ал.7 от Правилника за организацията и дейността на Асоциацията по ВиК и писмо № АВиК - ОС – 1[29] /14.07.2021 г. от Областния управител на област Стара Загора – г-н Иван Чолаков, в качеството му на председател на Асоциацията по ВиК на обособената територия, обслужвана от „ВиК“ ЕООД – Стара Загора, Общински съвет - Гурково

Р Е Ш И:

1.При невъзможност да участва представителя на Община Гурково в Асоциацията по ВиК – Стара Загора г-н Мариан \*\*\*\*\* Цонев – Кмет на Община Гурково, Общински съвет Гурково упълномощава и определя за представител на Общината в АВиК – Стара Загора Заместник-кмет „ Хуманитарни дейности“ г-жа Тотка \*\*\*\*\* Петкова.

2.Възлага на представителят на Община Гурково на извънредното присъствено заседание на Общото събрание на Асоциация „ВиК” – Стара Загора на 10.08.2021 г. да гласува по посочения в писмо № АВиК - ОС – 1[29] /14.07.2021 г. от Областния управител на област Стара Загора, в качеството му на председател на Асоциацията по ВиК проект за дневен ред, както следва:

**по т. 1**

На основание чл. 5, ал. 3 от Наредба № 4 от 14.09.2004 г. за условията и реда за присъединяване на потребителите и за ползване на водоснабдителните и канализационните системи във връзка с чл. 198в, ал. 4, т. 5 от Закона за водите, Общото събрание на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора съгласува Договор за възмездно доставяне на водни количества чрез водоснабдителна система, използвана за предоставяне на водоснабдителни услуги в различни обособени територии между „Водоснабдяване и канализация“ ЕООД – Стара Загора от една страна като доставчик и „Водоснабдяване и канализация – Сливен“ ООД от друга страна като ползвател.

**Да гласува „ ЗА“**

**по т. 2**

На основание чл. 5, ал. 3 от Наредба № 4 от 14.09.2004 г. за условията и реда за присъединяване на потребителите и за ползване на водоснабдителните и канализационните системи във връзка с чл. 198в, ал. 4, т. 5 от Закона за водите, Общото събрание на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора съгласува Договор за възмездно доставяне на водни количества чрез водоснабдителна система, използвана за предоставяне на водоснабдителни услуги в различни обособени територии между „Водоснабдяване и канализация – Сливен“ ООД от една страна като доставчик и „Водоснабдяване и канализация“ ЕООД – Стара Загора от друга страна като ползвател.

**Да гласува „ ЗА“**

**по т. 3**

На основание чл. 198в, ал. 4, т. 5 от Закона за водите Общото събрание на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора съгласува Бизнес план за развитие на дейността на „Водоснабдяване и канализация“ ЕООД – Стара Загора като ВиК оператор за периода 2022-2026 г.

**Да гласува „ ЗА“**

**по т. 4**

На основание чл. 20, ал. 3 от Правилника за организацията и дейността на асоциациите по водоснабдяване и канализация Общото събрание на Асоциация по ВиК на обособената територия, обслужвана от „Водоснабдяване и канализация“ ЕООД – Стара Загора приема препоръчителния размер на вноската на държавата в бюджета на асоциацията за 2022 г. в размер на 20 000 лв.

**Да гласува „ ЗА“**

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 279

30.07.2021 г.

/ Протокол № 23 /

**ОТНОСНО:** Предложение с вносител Зам.- кмет на Община (съгласно Заповед № З-314/20.07.2021г. на Кмета на Община Гурково ) с вх. № ОС – 178/21.07.2021 г. - информация за подготовката за учебната 2021/2022 г., проблеми и мерки за задържането на учениците и децата в училищата и детските заведения в Община Гурково.

**МОТИВИ:** С Решение № 178 / 17.12.2020 г. /Протокол № 15/ на Общински съвет – Гурково бе приет Тематичен план за дейността на Общински съвет – Гурково за периода ЮЛИ - ДЕКЕМВРИ 2021 г.

Точка 6 от плана за м. Юли 2021 г. e „Информация за подготовката за учебната 2021/2022г., проблеми и мерки за задържането на учениците и децата в училищата и детските заведения в Община Гурково”.

Директорите на училищата и детските градини представиха на Кмета на общината информации за готовността на учебните заведения за новата учебна 2021/ 2022 г.

На основание чл. 21, ал. 1, т. 24 и ал.2 на същия член от Закона за местното самоуправление и местната администрация и в предвид гореизложеното, Общински съвет - Гурково

Р Е Ш И:

Приема информация за подготовката за учебната 2021/2022 г., проблеми и мерки за задържането на учениците и децата в училищата и детските заведения в Община Гурково.

Участвали в гласуването 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 280

30.07.2021 г.

/ Протокол № 23 /

**ОТНОСНО:** Предложение с вносител Кмет на Община с вх. № ОС – 156/12.07.2021 г. - приемане на Информация за извършените дейности за предпазване на хората и животните от паразити, третиране на улични и тревни площи, детски площадки и паркове.

**МОТИВИ:** В изпълнение на приетия Тематичен план за дейността на Общински съвет – Гурково за периода юли-декември 2021 г. Ви предлагаме изготвена информация за дейности по дератизация на каналните шахти в гр. Гурково, дезакаризация на тревните площи в детските заведения, паркове, детски площадки и дезинсекция на пясъчниците.

На основание чл.21, ал.1, т.24 и ал.2 от Закона за местното самоуправление и местната администрация, Общински съвет - Гурково

Р Е Ш И:

Приема Информация за извършените дейности за предпазване на хората и животните от паразити, третиране на улични и тревни площи, детски площадки и паркове.

Участвали в гласуването 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 281

30.07.2021 г.

/ Протокол № 23 /

**ОТНОСНО:** Предложение с вносител Зам.- кмет на Община (съгласно Заповед № З- 314/20.07.2021г. на Кмета на Община Гурково ) с вх. № ОС – 185/29.07. 2021 г. - разрешение за изработване на проект за ПУП – ПЗ /план за застрояване/ за ПИ с идентификатор 18157.127.746, местност „Дъбравата“ по КККР на гр. Гурково

**МОТИВИ:** В Община Гурково е постъпило заявление с вх. № К-2292/02.07.2021г. от „Диворастящи плодове“ ЕООД, ЕИК 203815347, представлявано от Ганчо \*\*\*\*\* Христов – управител, с адрес на управление : гр.Гурково, кв. „Индустриален”. Депозираното искане е за получаване на разрешения за изработване на проект за ПУП – ПЗ /план за застрояване/ за ПИ с идентификатор 18157.127.746 по КККР на гр. Гурково, предвид разпоредбите на чл. 134 ал.1 т.1 и чл. 124а ал.1 от ЗУТ. Искането е придружено с проект за ПУП – ПЗ за ПИ с идентификатор 18157.127.746 по КККР на гр. Гурково.

Поземлен имот с идентификатор 18157.127.746 по КККР на гр.Гурково, местност „Дъбравата“ е с трайно предназначение на територията : Земеделска, с начин на трайно ползване: Нива, с площ 8 637 кв.м., при граници на поземлен имот: ПИ с идентификатори 18157.127.3, ПИ 18157.127.2, ПИ 18157.127.1, ПИ 18157.127.420, ПИ 18157.127.20, ПИ 18157.127.745, ПИ 18157.127.8, ПИ 18156.127.6, ПИ 18157.127.5 и ПИ 18157.127.4, собственост на „Диворастящи плодове“ ЕООД, съгласно нотариален акт № 15 т. І рег.№ 219 дело № 11/2019г. за покупко-продажба на недвижим имот и нотариален акт № 160 т. І рег.№ 1713 дело № 117/2021г. за продажба на недвижим имот.

Основното, което налага разработката са инвестиционните намерения на възложителя, а именно монтиране на фотоволтаични централи.

По действуващия ОУП /общ устройствен план/ на Община Гурково, одобрен с решение № 429 по протокол № 36 от 28.06.2018г. на Общински съвет – Гурково конкретното предназначение на ПИ с идентификатори 18157.127.7 и 18157.127.21 от които е образуван ПИ с идентификатор 18157.127.746 е **Обработваеми земеделски земи – ниви.**

Предвид инвестиционните намерения на заявителя, е необходимо да се разреши изработването на проект за ПУП – ПЗ /план за застрояване/ за ПИ с идентификатор 18157.127.746, местност „Дъбравата“ по КККР на гр. Гурково, като се промени вида на територията, начина на трайно ползване на поземления имот и се определят показателите за застрояване чрез изработване на план за застрояване.

Предвижда се вида на територията да бъде „урбанизирана“, Поземлен имот с идентификатор 18157.127.746 ще се отреди за зона **Пп – предимно производствена устройствена зона за монтиране на фотоволтаична централа** със следните показатели :

* Плътност на застрояване до 80 %
* Кинт /Коефициент на интензивност/ до 2.5
* Минимална озеленена площ от 20 %
* Височина до 10 м

На основание чл.21, ал.1, т.11 от Закона за местното самоуправление и местната администрация, във връзка с чл. 124а, ал.1 и ал.5 от Закона за устройство на територията и гореизложеното, Общински съвет - Гурково

Р Е Ш И:

1.Разрешава на „Диворастящи плодове“ ЕООД, ЕИК 203815347, представлявано от Ганчо \*\*\*\*\* Христов – управител, с адрес на управление : гр.Гурково кв. „Индустриален” да възложи изработването на проект за ПУП – ПЗ /план за застрояване/ на ПИ с идентификатор 18157.127.746, местност „Дъбравата“ по КККР на гр. Гурково. За имота да се отреди зона - **Пп – предимно - производствена устройствена зона за монтиране на фотоволтаична централа** със следните показатели :

* Плътност на застрояване до 80 %
* Кинт /Коефициент на интензивност/ до 2.5
* Минимална озеленена площ от 20 %
* Височина до 10 м

2. Проектът за ПУП – ПЗ /план за застрояване/ да бъде изработен и процедиран при спазване на действащата нормативна уредба, за сметка на „Диворастящи плодове“ ЕООД, ЕИК 203815347, представлявано от Ганчо \*\*\*\*\* Христов – управител, с адрес на управление : гр.Гурково кв. „Индустриален”.

3.Одобрява Техническото задание, изготвено от Възложителя и приложено към настоящето Решение в частта му - ПУП – План за застрояване за ПИ с идентификатор 18157.127.746, местност „Дъбравата”, гр. Гурково .

4. На основание чл.60, ал. 1 от Администативно-процесуалния кодекс допуска предварително изпълнение на настоящото решение.

Участвали в поименно гласуване 10 общ. съветници, гласували „**за**” – 10, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**